कहीं से भी यह काबिलियत का वजीफा नहीं. हो सकता है कि नाकामी ने पृथ्वीराज चह्वाण के लिए एक कड़े फैसले की भूमिका तय कर दी हो, लेकिन अशोक गहलोत और किरण रेड्डी का जाना तो कब से बाकी है. फिर उनका दिल्ली आना डॉ. सिंह को कैसे फायदा पहुंचाएगा? अगर वे इतने ही सक्षम होते तो असफल ही नहीं होते. गहलोत और किरण रेड्डी पार्टी के फीके हो रहे रंगों में वापस नूर नहीं भर सकते; रीत रहे कोष को वे और खाली कर जाएंगे.